Bhojpuri Cinema: खेसारी लाल यादव का काजल राघवानी संग दिखा रोमांटिक अंदाज, वायरल हुआ Video  
खेसारी लाल यादव का भोजपुरी सॉन्ग हुआ वायरल
खेसारी लाल यादव के इस वीडियो को साढ़े 3 लाख से ऊपर देखा जा चुका है
काजल राघवानी संग खूब जमी जोड़ी
खेसारी लाल यादव (Khesari Lal yadav) ने अपने जीवन में आर्थ‍िक तंगी झेली, लेकिन मेहनत और लगन के बल पर वे आज सुपरस्‍टार हो गए. खेसारी लाल यादव का असली नाम है शत्रुघ्न कुमार यादव है. परिवार की गरीबी की वजह से बिहार से दिल्‍ली आकर उन्‍होंने दूध बेचने का काम शुरू किया. वह भैंसे चराते थे और दूध बेचते थे. उसके बाद उन्‍होंने लिट्टी चोखा भी बेचा था. पिता ने उन्‍हें बीएसएफ में नौकरी करने को कहा, मगर उनका मन वहां नहीं लगा और छोड़ दिया. फिर गाना गाने लगे. इसी क्रम में  खेसारी लाल यादव ने सबसे पहले खुद से 22 हजार रुपये खर्च कर पहला अलबम रिकॉर्ड किया लेकिन वो चल नहीं पाया. इसके बाद एक बार फिर से पैसा जोड़कर वह अपना कैसेट लेकर आए. उन्‍होंने लौंडा नाच भी किया.  
 

खेसारी लाल यादव (Khesari Lal yadav) के इस वीडियो को अच्‍छा रिस्‍पॉन्स मिला. फिर भारत की टेनिस सनसनी 'सानिया मिर्जा की नथुनिया' पर गाये गाने के बाद उनकी लोकप्रियता में जबरदस्‍त इजाफा हुआ और उनकी डिमांड म्‍यूजिक इंडस्‍ट्री में बढ़ गई. इसके बाद खेसारी लाल यादव देखते ही देखते सुपर स्‍टार बन गए. इसका उदाहरण बीता 2018 का साल है, जिसमें सबसे ज्‍यादा हिट फिल्‍में और गाने खेसारी लाल यादव के हिस्‍से में आईं. 
यही नहीं, गूगल पर दुनिया भर में सबसे ज्‍यादा सर्च किये जाने वाले सिंगरों में खेसारी लाल यादव (Khesari Lal yadav) का स्‍थान टॉप 10 में था. तब भारत के बॉलीवुड के भी किसी सिंगर को इस लिस्‍ट में जगह नहीं मिली थी. खेसारी लाल यादव की इस साल भी कई फिल्‍में आने वाली हैं. अभी हाल ही में उनकी फिल्‍म कुली नं. 1 का ट्रेलर जारी हुआ है, जो सुपर वायरल हो चुका है.